ટીમ ઇન્ડિયાનો આ ૧૧મો વિન્ડીઝ પ્રવાસ છે. આ ૧૧માંથી ત્રણ ટેસ્ટ શ્રેણી ટીમ ઇન્ડિયાએ જીતી છે, પરંતુ ૬૨ વર્ષથી એક રેકોર્ડ આજ સુધી તૂટ્યો નથી. ટીમ ઇન્ડિયાએ વેસ્ટ ઇન્ડીઝમાં આજ સુધી કોઈ શ્રેણીમાં બે ટેસ્ટ જીતી નથી. એ તો ઠીક, એશિયા બહાર ક્યાંય પણ ટીમ ઇન્ડિયાએ પાછલાં ૧૧ વર્ષથી કોઈ ટેસ્ટ શ્રેણીમાં બે મેચ જીતી નથી. આ વખતે વિરાટ અને ટીમ ઇન્ડિયા પાસે બીજી જીત હાંસલ કરવા માટે સોનેરી તક છે. વિરાટ ખુદ કહી ચૂક્યો છે કે તે ફક્ત એન્ટિગા ટેસ્ટમાં મળેલી જીતથી ખુશ નથી, તેને તો દરેક મેચમાં જીત હાંસલ કરવી છે.